7. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 104772/5981 της 22 Σεπτ./16 Οκτ. 1967 (ΦΕΚ Β΄ 626) Περί καθορισμού ωρών εβδομαδιαίας εργασίας των κρεοπωλείων, πτηνοπωλείων και εν γένει καταστημάτων ή πρατηρίων πωλήσεως κρέατος και του προσωπικού αυτών απάσης της Χώρας. Έχοντες υπ’ όψιν: 1)Τας διατάξεις της παρ. 1 του άρθρ. 2 του Ν.Δ. 4020/59 «περί τροποποιήσεως και συμπληρώσεως ενίων διατάξεων εργατικών τινων νόμων. 2)Την από 5.9.67 γνωμοδότησιν του Εθνικού Γνωμοδοτικού Συμβουλίου Κοινωνικής Πολιτικής, αποφασίζομεν: Ι.Αι ώραι εργασίας των καθ’ άπασαν την χώραν κρεοπωλείων, πτηνοπωλείων και εν γένει καταστημάτων ή πρατηρίων πωλήσεως κρέατος, ως και του προσωπικού αυτών, ορίζονται ως ακολούθως. α)Δια την περιοχήν του πολεοδομικού συγκροτήματος Αθηνών και Θεσσαλονίκης εις 48 ώρας εβδομαδιαίως. β)Δια τας πόλεις τας εχούσας πληθυσμόν άνω των 50.000 κατοίκων εις 50 ώρας εβδομαδιαίως. γ)Δια τας πόλεις τας εχούσας πληθυσμόν από 20.000-50.000 κατοίκους εις 52 ώρας εβδομαδιαίως. δ)Δια τας πόλεις τας εχούσας πληθυσμόν από 5000-20.000 κατοίκους εις 55 ώρας εβδομαδιαίως. ε)Δια πόλεις και κωμοπόλεις εχούσας πληθυσμόν κάτω των 5000 κατοίκων, αι ώραι λειτουργίας των εν λόγω καταστημάτων δεν δύνανται να υπερβαίνωσι τας 11 ώρας κατά τον χειμώνα και τας 12 τοιαύτας κατά το θέρος. ΙΙ.Η μεσημβρινή διακοπή των ως άνω καταστημάτων δεν δύναται να υπερβαίνη τας 5 ώρας κατά την θερινήν περίοδον και τας 4 κατά τον χειμώνα. ΙΙΙ.Υπέρβασις του ως άνω ωραρίου επιτρέπεται κατά το από 20/12-6/1 χρονικόν διάστημα ως και κατά την Μεγ. Εβδομάδα προς εξυπηρέτησιν των ηυξημένων αναγκών του καταναλωτικού κοινού. Οι μισθωτοί δια την τοιαύτην επί πλέον απασχόλησίν των δικαιούνται υπερωριακής αποζημιώσεως κατά τα υπό του άρθρ. 8 του Ν.Δ. 4020/59, οριζόμενα. IV.Αι ώραι ανοίγματος και κλεισίματος των ως άνω καταστημάτων καθ’ εκάστην και εντός του πλαισίου των ως άνω οριζομένων ωρών εργασίας, καθορισθήσονται δι’ ημετέρας αποφάσεως, δια το πολεοδομικόν συγκρότημα Αθηνών, δι’ αποφάσεως δε των οικείων Νομαρχών δια τας ιδίας αυτών περιφερείας, μετά γνώμην των ενδιαφερομένων εργοδοτικών και υπαλληλικών οργανώσεων ως και της οικείας Αστυνομικής Αρχής. Η παρούσα δημοσιευθήτω δια της Εφημερίδος της Κυβερνήσεως. (Αντί της σελ. 257(ε)Σελ. 257(ζ) 323-081 Ώρες εργασίας κρεοπωλείων 15.Ι.ε.3-7 376 15.Ι.ε.7 Ώρες εργασίας κρεοπωλείων 377 